

**România, Judeţul Hunedoara**

**Oraşul SIMERIA**

Str. Avram Iancu nr.23, cod poştal 335900, judeţul Hunedoara

Tel: 0254.260005; Fax: 0254.260050, [contact@primariasimeria.ro](mailto:contact@primariasimeria.ro)

**CONTRACT de furnizare produse**

privind **Achiziția dotării cu echipamente a bucătăriei din cadrul Grădiniței PN1 din orașul Simeria în cadrul proiectului**

***„Îmbunătățirea calității vieții populației orașului Simeria privind investiții în obiective educaționale și spații publice”***

Nr.\_\_\_\_din data \_\_\_\_\_\_\_\_

Prezentul *Contract de achiziție de produse*, (denumit în continuare „**Contract”**)*,* s-a încheiat între:

**ORAȘUL SIMERIA,** cu sediul în Simeria, str. Avram Iancu, nr. 23, județul Hunedoara, telefon/fax 0254-260005/260050 cod fiscal 4375135 cont RO97TREZ3665006XXX009958 deschis la Trezoreria Deva, reprezentat prin **Emil-Ioan RÎSTEIU -** Primar**,** în calitate de și denumită în continuare „***Achizitor*”**, pe de o parte

Și

***\_\_\_\_\_\_\_*** cu sediul în: *\_\_\_\_\_\_\_,* telefon: *\_\_\_\_\_\_,* număr de înmatriculare ***\_\_\_\_\_\_\_\_\_\_****,*cod de înregistrare fiscală *\_\_\_\_\_\_\_\_\_\_\_,*cont IBAN nr. \_\_\_\_\_\_\_\_\_deschis la Trezoreria Deva reprezentată prin **\_\_\_\_\_\_\_\_\_***,* în calitate de administrator și denumit în continuare **„*Furnizor*”**, pe de altă parte, denumite, în continuare, în mod individual "***Partea***" și împreună, "***Părțile***" au convenit încheierea prezentului *Contract*, astfel:

1. **Definiții**

În prezentul contract următorii termeni vor fi interpretați astfel:

* 1. contract - prezentul contract și toate anexele sale;
  2. achizitor și furnizor - pârțile contractante, aşa cum sunt acestea numite în prezentul contract;
  3. preţul contractului - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
  4. produse - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului;
  5. servicii - serviciile aferente livrării produselor, respectiv activităţile legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie şi orice alte asemenea obligaţii care revin furnizorului prin contract;
  6. origine - locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor şi serviciilor poate fi distinctă de naţionalitatea furnizorului;
  7. destinaţie finală - locul unde furnizorul are obligaţia de a furniza produsele;
  8. termenii comerciali de livrare vor fi interpretaţi conform INCOTERMS 2000 - Camera Internaţională de Comerţ (CIC);
  9. forţa majoră - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia dintre părţi;
  10. zi - zi calendaristică; an - 365 de zile.

1. **Obiectul *Contractului***

Obiectul prezentului Contract îl reprezintă **Achiziția dotării cu echipamente a bucătăriei din cadrul Grădiniței PN1 din orașul Simeria în cadrul proiectului în cadrul proiectului „Îmbunătățirea calității vieții populației orașului Simeria privind investiții în obiective educaționale și spații publice”** denumite în continuare Produsele, pe care Furnizorul se obligă să le furnizeze, instaleze si sa le puna în funcțiune la adresa strada Aurel Vlaicu, nr.1 bis, orașul Simeria, județul Hunedoara, în conformitate cu prevederile din prezentul Contract, cu dispozițiile legale, aprobările și standardele tehnice, profesionale și de calitate în vigoare și conform cerințelor din Referatul nr.14682 din 14.08.2025, a listelor cu cantități atașate acestuia, și a achiziției directe nr. \_\_\_\_\_\_\_\_\_ din \_\_\_\_ precum și a celorlalte anexe ale Contractului.

Aceste produse sunt:

|  |  |
| --- | --- |
| ***Articol*** | ***Nr. bucăți*** |
| Masă de bucătărie | 1 |
| Dulap frigorific dublu cu 2 uși | 1 |
| Raft metalic 4 polițe | 2 |

**Art.3 Prețul Contractului**

*Achizitorul* se obligă să plătească *Furnizorului Prețul* total convenit prin prezentul *Contract* pentru furnizarea *Produselor*care fac obiectul prezentului *Contract*, în sumă *\_\_\_\_\_\_\_\_\_\_ LEI* la care se adaugă TVA în valoare de *\_\_\_\_\_\_\_\_\_ LEI.*

Prețul total al Contractului, inclusiv TVA, este în sumă de \_\_\_\_\_\_\_\_\_\_ LEI.

*Prețul Contractului* este ferm și nu se ajustează.

Sursa de finanțare: Fonduri structurale 98% și cofinanțare UAT oraș Simeria 2%.

1. **Durata Contractului**

Durata prezentului *Contract* este de *60 (șaizeci)* **zile** perioadă de livrare și punere în funcțiune, începând de la data intrării în vigoare și se finalizează la data îndeplinirii obligațiilor contractuale în sarcina Părților.

Contractul intră în vigoare la data semnării acestuia de ambele părți.

1. **Documentele Contractului**

Documentele prezentului *Contract* se completează și se explicitează reciproc, sunt parte integrantă din *Contract* și sunt, în ordinea importanței lor, următoarele:

* Referat nr.14682 din 14.08.2025;
* Listele cu cantități;
* Achiziția directa nr. \_\_\_\_\_\_\_\_\_ din \_\_\_\_\_\_\_\_\_\_\_\_.

1. **Obligaţiile principale ale furnizorului**
2. Furnizorul se obligă să furnizeze, instaleze si sa puna in functiune produsele la standardele şi performanţele la adresa menționată la art.2 din prezentul contract.
3. Furnizorul se obligă să furnizeze produsele in termenul agreat de la data semnării contractului, în conformitate cu prevederile prezentului contract.
4. Furnizorul se obligă să despăgubească achizitorul împotriva oricăror:
   1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele achiziţionate; şi
   2. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea specificațiilor tehnice întocmite de către achizitor.
5. Furnizorul se obligă să transmită factura fiscală pentru bunurile livrate în conformitate cu prezentul contract.
6. Furnizorul are obligaţia de a asigura complet produsele furnizate prin contract împotriva pierderii sau deteriorării neprevăzute la fabricare, transport, depozitare şi livrare.
7. **Obligaţiile principale ale achizitorului**

Achizitorul se obligă să depună toate diligențele necesare pentru întocmirea și depunerea cererilor de rambursare/decontare în termenele stabilite prin legislația aplicabilă și ghidurile specifice apelului de proiecte.

Plata contravalorii facturilor emise de furnizor se va efectua de către Achizitor doar în limita și în funcție de sumele primite de la Autoritate de Management pentru Programul Operațional Regional (POR) în cadrul căruia este finanțat contractul.

Furnizorul declară că înțelege și acceptă faptul că plata facturilor poate fi întârziată în raport cu termenele contractuale uzuale, în măsura în care apar întârzieri în procesul de decontare din partea Autorității de Management, fără ca aceste întârzieri să atragă răspunderea Achizitorului sub forma penalităților de întârziere sau a altor despăgubiri.

1. **Sancţiuni pentru neîndeplinirea culpabilă a obligaţiilor**
2. În cazul în care, din vina sa exclusivă, furnizorul nu reuşeşte să-şi îndeplinească obligaţiile asumate, atunci achizitorul are dreptul de a scădea, ca penalităţi, o sumă echivalentă cu o cotă procentuală de *0,1* % pe zi din preţul contractului.
3. În cazul în care achizitorul nu îşi onorează obligaţiile în termen de 28 de zile de la expirarea perioadei convenite, atunci acestuia îi revine obligaţia de a plăti, ca penalităţi, o sumă echivalentă cu o cotă procentuală de *0,1* % pe zi din plata neefectuată.
4. Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul reziliat de drept.
5. Achizitorul îşi rezervă dreptul de a renunţa la contract, printr-o notificare scrisă adresată furnizorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.
6. **Recepţie, inspecţii şi teste**
7. Achizitorul, prin reprezentantii săi, are dreptul de a inspecta şi/sau de a testa produsele pentru a verifica conformitatea lor cu specificaţiile solicitate prin listele cu cantități anexe ale referatul nr.13515 din 24.07.2025.
8. Inspecţiile şi/sau testările la care vor fi supuse produsele, cât şi condiţiile de îndeplinire a recepţiei calitative se vor efectua prin verificarea conformităţii cu specificaţiile din listele cu cantități anexe ale referatul nr.13515 din 24.07.2025.
9. Achizitorul are obligaţia de a notifica, în scris, furnizorului identitatea reprezentanţilor săi împuterniciţi pentru efectuarea recepţiei, testelor şi inspecţiilor.
10. Inspecţiile şi testele din cadrul recepţiei calitative se vor face la destinaţia finală a produselor precizată la Art. 2 al prezentului contract.
11. Dacă vreunul din produsele inspectate sau testate nu corespunde specificaţiilor, achizitorul are dreptul să îl respingă, iar furnizorul are obligaţia, fără a modifica preţul contractului, de a înlocui produsele refuzate.
12. Dreptul achizitorului de a inspecta, testa şi, dacă este necesar, de a respinge nu va fi limitat sau amânat datorită faptului că produsele au fost inspectate şi testate de furnizor, cu sau fără participarea unui reprezentant al achizitorului, anterior livrării acestora la destinaţia finală.
13. Prevederile prezentului articol nu îl vor absolvi pe furnizor de obligaţia asumării garanţiilor sau altor obligaţii prevăzute în contract.
14. Furnizorul va transmite achizitorului documentele care însoţesc produsele după cum urmează: factura fiscală și certificatul de garanţie acordat de producător pentru fiecare produs, punere în funcțiune.
15. Certificarea de către achizitor a faptului că produsele au fost livrate parţial sau total se face după recepţie, prin semnarea de procesului verbal de receptie de către reprezentantii săi autorizați.
16. Livrarea produselor se consideră încheiată în momentul în care sunt îndeplinite prevederile clauzelor de recepţie a produselor.
17. **Ambalare şi marcare**
18. Furnizorul are obligaţia de a ambala produsele pentru ca acestea să facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului şi depozitării în aer liber, în aşa fel încât să ajungă în bună stare la destinaţia finală.
19. În cazul ambalării greutăţilor şi volumelor în cutii, furnizorul va lua în considerare, unde este cazul, distanţa mare până la destinaţia finală a produselor şi absenţa facilităţilor de manipulare grea în toate punctele de tranzit.
20. Ambalarea, marcarea şi documentaţia din interiorul sau din afara pachetelor vor respecta strict cerinţele ce vor fi special prevăzute în contract, inclusiv cerinţele suplimentare.
21. Toate materialele de ambalare a produselor, precum şi toate materialele necesare protecţiei coletelor (paleţi de lemn, cutii, foi de protecţie etc.) rămân în proprietatea achizitorului.
22. **Perioada de garanţie acordată produselor**
23. Furnizorul are obligaţia de a garanta că produsele furnizate prin contract sunt noi, nefolosite, că respectă cerințele din listele cu cantități anexe ale referatul nr.14682 din 14.08.2025, că sunt de ultimă generaţie şi încorporează toate îmbunătăţirile recente în proiectare şi structura materialelor. De asemenea, furnizorul are obligaţia de a garanta că toate produsele furnizate prin contract nu vor avea niciun defect ca urmare a proiectului, materialelor sau manoperei (cu excepţia cazului când proiectul şi/sau materialul sunt cerute în mod expres de către achizitor) ori oricărei alte acţiuni sau omisiuni a furnizorului şi că acestea vor funcţiona în condiţii normale de funcţionare.
24. Garanția și postgaranția produselor acordată de furnizor va fi de 1 (unu) an de la livrare.
25. Perioada de garanţie a produselor începe cu data recepţiei efectuate după livrarea acestora la destinaţia finală.
26. Achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu această garanţie.
27. La primirea unei astfel de notificări, furnizorul are obligaţia de a remedia defecţiunea sau de a înlocui produsul în termen de *15* zile de la data notificării, fără costuri suplimentare pentru achizitor. Produsele care, în timpul perioadei de garanţie, le înlocuiesc pe cele defecte beneficiază de o nouă perioadă de garanţie care curge de la data înlocuirii produsului.
28. Dacă furnizorul, după ce a fost înştiinţat, nu reuşeşte să remedieze defectul în perioada de timp menţionată, achizitorul are dreptul de a lua măsuri de remediere pe riscul şi pe cheltuiala furnizorului şi fără a aduce niciun prejudiciu oricăror alte drepturi pe care achizitorul le poate avea faţă de furnizor prin contract.

**Art. 11. 2 Instalarea, punerea în funcțiune și testarea**

Furnizorul trebuie să instaleze toate produsele în mod corespunzător, asigurându-se în același timp ca spațiile unde s-a realizat instalarea rămân curate.

Odată ce produsele sunt ansamblate, furnizorul va realiza apoi toate configurările/setărilor necesare pentru a pune produsele în funcțiune. Punerea în funcțiune include, de asemenea toate ajustările necesare și setările necesare pentru a asigura instalarea corespunzătoare, în ceea ce privește performanța și calitatea cu toate configurațiile necesare pentru o funcționare optimă.

**Art.11. 3 Instruirea personalului pentru utilizare**

După instalare și punere în funcțiune, atât achizitorul cât și furnizorul vor efectua teste funcționale ale produselor. Testarea produselor se va face în condiții de utilizare ”reală”.

Furnizorul este responsabil pentru instruirea la fața locului (destinația de livrare a produselor) a personalului desemnat de Achizitor, respectiv personalul didactic din cadrul instituțiilor de învățământ.

Instruirea va fi organizată după ce produsele sunt funcționale și trebuie să permită personalului achizitorului: înțelegerea tuturor funcționalităților, operarea produselor, informații despre rutina care trebuie să fie efectuată de către utilizator, depistarea problemelor, diagnosticare de bază, etc.

**Art. 11 .4 Garantia de buna executie a contractului**

a**)** Contractantul se obligă să constituie garanția de bună execuție a contractului în cuantum de 5% din prețul contractului fără TVA, adică **\_\_\_\_\_\_ lei**, în termen de 5 zile lucrătoare de la semnarea contractului de ambele părți și se va constitui fie:

prin virament bancar în contul **RO97TREZ3665006XXX009958**, deschis la Trezoreria Deva, sau printr-un instrument de garantare emis în condiţiile legii de o societate bancară sau de o societate de asigurări, pentru o perioada de cel puţin 12 luni, care devine anexă la contract. Garanţia este irevocabilă. Instrumentul de garantare trebuie să prevadă că plata garanţiei se va executa necondiţionat, respectiv la prima cerere a Achizitorului, pe baza declaraţiei acestuia cu privire la culpa persoanei garantate, sau

prin reţineri succesive din sumele datorate în contul **RO97TREZ3665006XXX009958** pus la dispoziţie de către executant deschis la Trezoreria Deva.

Pe parcursul îndeplinirii contractului de achiziţie publică, Achizitorul urmează să alimenteze contul de disponibil prin reţineri succesive din sumele datorate şi cuvenite Executantului până la concurenţa sumei stabilite drept garanţie de bună execuţie şi va înştiinţa Executantul despre vărsământui efectuat, precum şi despre destinaţia lui. Contul de disponibil este purtător de dobândă în favoarea Executantului.

Autoritatea contractantă are dreptul de a emite pretenţii asupra garanţiei de bună execuţie, oricând pe parcursul îndeplinirii contractului de achiziţie publică, în limita prejudiciului creat, în cazul în care contractantul nu îşi îndeplineşte din culpa sa obligaţiile asumate prin contract. Anterior emiterii unei pretenţii asupra garanţiei de bună execuţie autoritatea contractantă are obligaţia de a notifica pretenţia atât contractantului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, contractantul are obligaţia de a reîntregii garanţia în cauză raportat la restul rămas de executat.

Achizitorul se obliga sa restituie garantia de buna executie in termen de 14 zile de la executarea obligatiilor asumate.

Suma reprezentând garanția de bună execuție va fi virată în contul executantului.

1. **Ajustarea preţului contractului**
2. Preţul contractului nu se ajustează.
3. **Amendamente**
4. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care nu au putut fi prevăzute la data încheierii contractului.
5. Orice act adițional va avea la baza documente justificative.
6. **Forţa majoră**
7. Forţa majoră este constatată de o autoritate competentă.
8. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
9. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
10. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
11. Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.
12. **Soluţionarea litigiilor**
13. Achizitorul şi furnizorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
14. Dacă, după 15 de zile de la începerea acestor tratative, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze prin adresarea la instanțele competente.
15. **Limba care guvernează contractul; Legea aplicabilă contractului**
16. Limba care guvernează contractul este limba română.
17. Contractul va fi interpretat conform legilor din România.
18. **Comunicări**
19. Orice comunicare între părţi, referitoare la îndeplinirea prezentului contract, trebuie să fie transmisă în scris.
20. Orice document scris trebuie înregistrat atât în momentul transmiterii, cât şi în momentul primirii.
21. Comunicările dintre părţi se pot face şi prin telefon, fax sau e-mail, cu condiţia confirmării în scris a primirii comunicării.
22. Comunicările referitoare la prezentul contract vor fi adresate la urmatoarele coordonate:
23. *Contractantul* declară expres că a citit cuprinsul clauzelor contractuale și declară, în mod expres, că a înțeles și că acceptă pe deplin conținutul acestora precum și efectele lor juridice.

Prezentul *Contract* reprezintă voința liberă a *Părților* și se semnează de către acestea astfel cum au fost agreate clauzele *Contractului* și întinderea obligațiilor asumate, orice alte înțelegeri anterioare, scrise sau verbale, fiind lipsite de valoare juridică.

|  |  |
| --- | --- |
| **AUTORITATE CONTRACTANTĂ,** | **CONTRACTANT,** |
| **ORAȘUL SIMERIA** | **SC \_\_\_\_\_\_\_\_\_\_\_\_\_\_\_ SRL** |
|  |  |
| **PRIMAR,**  Rîsteiu Emil-Ioan  Director economic,  Blaga Julieta Catița  Consilier Juridic,  Pipernea Szidonia –Ildiko | **ADMINISTRATOR**  **\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| Responsabil derulare contract,  Consilier CDLMP  Anucuța Veronica-Andreea      Întocmit,  Consilier Achiziții Publice  Vladu Andreea-Maria | CFP |